Eysins

Eysins estas komunumo en la distrikto Nyon en Kantono Vaŭdo, Svislando. Ĝi havis 1316 loĝantojn je la 31-a de decembro 2012.

 Geografio 
La komunumo Eysins situas sur la ebenaĵo norde de la rivero Boiron de Nyon inter la Lago de Ĝenevo kaj la suda flanko de la Ĵurasa Montaro. La komunumo konsistas el la vilaĝo Eysins kaj la vilaĝeto Petit Eysins.Fonto: Reta mapo 1:20000 de Swisstopo

La teritorio de la komunumo etendiĝas sur areo de 2,38 km², de kiuj 7,1% estas kovritaj de arbaro, 71,0% servas por agrikulturo kaj 20,2% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Eysins limas en nordo al Signy-Avenex, en oriento al Nyon, en sudo al Crans-près-Céligny, en sudokcidento al Arnex-sur-Nyon, kaj en okcidento al Borex.

 Trafiko 
Tra Eysins pasas la kantona ĉefvojo n-ro 122 de Nyon al Divonne-les-Bains en Francio, kaj la svisa aŭtovojo A1, kies alveturejo Nyon situas proksimume 1 kilometron nordoriente de la komunumo. Pere de la poŝtaŭtolinio de Nyon la Coppet la komunumo estas konektita al la publika transportreto. De 1905 ĝis 1962 Eysins disponis pri stacidomo ĉe la fervojlinio de Nyon al Divonne-les-Bains. Nuntempe ekzistas ankoraŭ la linio de Eysins al Nyon, kiu tamen estas uzata nur por malregula vartransporto.

 Historio 
La unua dokumenta mencio de Eysins datiĝas el la jaro 1001 kiel Osinco. Sur la komunumo estis trovitaj ŝpuroj de romia setlejo kaj akvokondukilo. En la jaro 1001 reĝo Sigismundo la 3-a de Burgonjo kunvenis kun sia stabo en Eysins. Dum mezepoko ĝis la reformacio la vilaĝo Eysins estis submetita al la aŭgustina priorejo Nyon. Sub la berna regado de 1536 ĝis la Helveta Revolucio de 1798 Eysins apartenis al la Voktejo Nyon kaj ekde la Helveta Revolucio al la samnoma distrikto.<Fonto: Germain Hausmann: Eysins en Historia Leksikono de Svislando (2010-09-23)

 Notoj kaj referencoj 


 Eksteraj ligiloj 

 Oficiala retejo de la komunumo Eysins